laion/Wikipedia-Exotic huggingface dataset:
אשר בלוט

אשר בלוט (6 בינואר 1932 – 1 בינואר 2019) היה כדורגלן ישראלי ששיחק בעמדת הקשר והיה קפטן הפועל תל אביב בשנות ה-50 של המאה ה-20. בלוט נולד בקרלסרוהה שבגרמניה, וכשהיה בן שנתיים עלה לישראל עם משפחתו, וגדל ברחוב אוסישקין בתל אביב. בילדותו הצטרף להפועל הצפון תל אביב, שהייתה קבוצת בת של הפועל תל אביב, וכשהיה בן 15 עלה עם הקבוצה לליגה הבכירה, שם שיחק במדיה לצידו של דוביד שווייצר. כשפרצה מלחמת העצמאות הופסקה הליגה, ובסוף המלחמה פורקה הקבוצה לאחר ששיחקה עונה אחת בליגה הבכירה. בשנת 1949 הצטרף בלוט להפועל תל אביב, ושיחק במדיה לצידם של יעקב חודורוב ורחביה רוזנבוים. בשנת 1951 יצא עם הקבוצה למסע המשחקים הבינלאומי הראשון שלה, ושותף במשחקים מול ארסנל, לידס ומנצ'סטר יונייטד. את שער הבכורה שלו במדי הפועל תל אביב כבש בלוט ב-5 בדצמבר 1953, במשחק הדרבי מול מכבי תל אביב. בעונת 1956/1957, כשהוא משמש כקפטן הקבוצה, הוביל בלוט את הפועל תל אביב לזכייה באליפות השישית בתולדותיה, והראשונה מאז קום מדינת ישראל. שנתיים לאחר מכן עזב את הקבוצה, לאחר שכבש 24 שערים במהלך העשור בו שיחק בקבוצה, מתוכם 18 שערי ליגה. בלוט שיחק תקופה קצרה בהפועל פתח תקווה, ולאחר מכן פרש ממשחק פעיל ושימש כמאמן בקבוצות שונות. בעונות 1960–1962 אימן שנתיים וחצי את הפועל חולון והעפילה עימה לליגה א' בנובמבר 1962 התפטר מתפקידו ועבר לאמן את הפועל קריית אונו. בקריית אונו אימן בלוט 4 שנים והעפיל גם עימה לליגה א'. בעונת 1966–1967 החל לאמן את מכבי רמת עמידר. עבר לעונה אחת למכבי הרצליה וחזר לרמת עמידר. בעונת 1970–1971 החל לאמן את הפועל בת ים למשך שתי עונות. בעונת 1972–1973 חזר לאמן את הפועל חולון והיה קרוב לעליה לליגה הבכירה, אך הפסיד את העלייה לקבוצת בני יהודה. את עונת 1973–1974 התחיל בהפועל כפר סבא, הוחלף על ידי שלמה שרף ובהמשך החליף את ראובן כהן במכבי רמת עמידר, והעפיל עימה לליגה הבכירה בסוף עונת 1974–1975, לאחר שנים של ניסיונות כושלים. בלוט המשיך עם עמידר עוד עונה ובסיומה חזר להפועל חולון. את עונת 1979–1980 התחיל בהפועל אור יהודה, אך עזב בחודש נובמבר. בפברואר 1981 נאשם בלוט בפרשת שוחד במקום עבודתו ונשלח ל-6 חודשי מאסר בפועל. לזכותו של בלוט חמש הופעות בנבחרת ישראל. את הופעות הבכורה בנבחרת שלו ערך ב-1 בנובמבר 1953, במשחק מול נבחרת יוון שנערך באתונה במסגרת מוקדמות מונדיאל 1954. בלוט שיחק בכל ארבעת המשחקים בקמפיין, מול יוון ויוגוסלביה, ואת הופעתו האחרונה בנבחרת ערך ב-1 במאי 1954, במשחק ידידות מול נבחרת דרום אפריקה ביוהנסבורג. בלוט נפטר ב-1 בינואר 2019 ונטמן בבית העלמין "בשביל מנוחה נכונה" בראשון לציון. מדיה וקבצים בנושא אשר בלוט בוויקישיתוף אשר בלוט, באתר ההתאחדות לכדורגל בישראל עמוד השחקן של אשר בלוט באתר ההתאחדות לכדורגל בישראל בלוט פסק מלאמן בחולון, בעיתון מעריב 7 בנובמבר 1962 רמת עמידר טיפסה שוב למקומה הטבעי - הצמרת, בעיתון מעריב 16 בינואר 1967 בלוט לעמידר - מהלל למכבי הרצליה, בעיתון מעריב 8 ביוני 1969 חודורוב יאמן את הפועל אשקלון, בעיתון מעריב 1 ביולי 1970 כהן התפטר, בלוט במקומו, בעיתון מעריב 24 בפברואר 1974 סוף סוף השתכנה עמידר בלאומית, בעיתון מעריב 1 ביוני 1975 הכדורגלן לשעבר בלוט - למאסר באשמת שוחד, בעיתון מעריב 19 בפברואר 1981 כדורגלן העבר אשר בלוט הלך לעולמו, באתר ynet, 1 בינואר 2019
כנף ההגנה האקטיבית

כנף ההגנה האקטיבית (כנף 167) הייתה כנף שפעלה במסגרת מערך ההגנה האווירית של חיל האוויר הישראלי, והפעילה את מערכות הטילים נגד טילים של החיל: "חץ 2", "כיפת ברזל" ו"קלע דוד" ("שרביט קסמים"). אגד מרכז 167 כלל, בעבר, את הגדוד 946 ממערך נ"מ מתנייע. הגדוד הוקם ב-1974 והפעיל מערכת נשק מסוג MIM-72 צ'פרל (דרקון"). הגדוד הורכב מ-4 סוללות: 3 סוללות של צ'פרל וסוללה אחת של סטינגר. באפריל 2003 נסגר הגדוד. הכנף הוקמה באפריל 2011 על בסיס אגד 167 מרכז. בנובמבר 2016 נסגרה הכנף כחלק משינוי ארגוני במערך ההגנה האווירית ויחידותיה עברו לפיקוד ישיר של מפקדת המערך. "אגד 167 מרכז" היה מוצב בבסיס סירקין עד למרץ 2006, אז עבר לבסיס פלמחים. מפקדת הכנף שכנה בבסיס פלמחים, ופעילות הכנף כללה: ביטחון שוטף: כוננות מתמדת למקרה של ירי טילים ורקטות על ישראל. יירוט טילים ורקטות שנורו על ישראל. בניין הכוח: פיתוח תורת לחימה, קליטת שדרוגים לאמצעי הלחימה של הכנף ושיתוף פעולה עם מפתחי אמצעים אלה. הכנף כללה גדוד "כיפת ברזל", גדוד "חץ", גדוד "קלע דוד" וגף גילוי להתרעה. כנף הגנת שמיים (כנף 168) יעל ליבנת, מפקד כנף ההגנה האקטיבית: הפכנו ממערך טכני למערך אסטרטגי, באתר צה"ל (דרך ארכיון האינטרנט), 24 במאי 2012 יעל ליבנת, מפקד כנף ההגנה האקטיבית: "בכל רגע אתה חייב להיות מוכן יותר מהאויב", באתר צה"ל (דרך ארכיון האינטרנט), 16 באוגוסט 2012 שיר אהרון ברם, ‏לראשונה: גם מערכת כיפת ברזל והמנת"ב ישתתפו באימון, באתר חיל האוויר הישראלי, 31 באוקטובר 2012 יעל ליבנת, מפקד כנף ההגנה האקטיבית: "בכל רגע אתה חייב להיות מוכן יותר מהאויב", באתר צה"ל (דרך ארכיון האינטרנט), 16 באוגוסט 2012
תכנות אימפרטיבי

במדעי המחשב, תכנות אימפרטיבי (פקודתי) הוא פרדיגמת תכנות השמה דגש על רצפים של פקודות (Statements) המורות למחשב לשנות את תוכן סביבת העבודה. פרדיגמה זו היא הפרדיגמה התכנותית הטבעית והנפוצה ביותר. פרדיגמה זו הפוכה מתכנות הצהרתי שבו התוכנית מתמקדת ב"מה" ולא ב"איך". לפרדיגמה של התכנות האימפרטיבי שייכות שפות תכנות פרוצדורליות ומונחות עצמים. שפות התכנות הראשונות שהתפתחו משפת אסמבלי האימפרטיבית, באופן טבעי ירשו ממנה את התפיסה התכנותית. על השפות האימפרטיביות נמנות שפות כגון פורטרן, קובול, אלגול, PL/I, בייסיק, פסקל, C, שפת C++, JavaScript ו-לואה. את עידן שפות התכנות האימפרטיביות פתחה שפת פורטרן שפותחה על ידי ג'ון באקוס מ-IBM ‏(1953–1957). שפה זו הייתה שפת התכנות הגדולה הראשונה שהצליחה להתגבר על הבעיות שנבעו מקוד מכונה. שפה זו היא שפה מהודרת שאיפשרה להגדיר משתנים בשם, ביטויים מורכבים, תת-תוכניות, ותכונות רבות אחרות שכיום נפוצות בשפות האימפרטיביות. בשנות ה-50 המאוחרות ובשנות ה-60 פותחה שפת אלגול במטרה לאפשר ביטוי קל של אלגוריתמים מתמטיים, וכללה בתוכה חידושים תכנותיים, כמו בלוקים של קוד, הגבלת תחום ההכרה של משתנים, שתי דרכים שונות להעברת פרמטרים לפרוצדורה, וקריאה רקורסיבית בשפה אימפרטיבית. לאחריה פותחה שפת קובול (1959–1960) דמוית האנגלית שזכתה לפופולריות עצומה כשפה לפיתוח מערכות מידע בעולם העסקי. בשנות ה-60 פותחה בייסיק (1964) כשפת תכנות ראשונה לצורכי לימוד, וזכתה לפופולריות במחשבים האישיים שנפוצו עשרים שנה אחר כך. שפת PL/I פותחה באמצע שנות ה-60 על ידי חברת IBM. השפה ניסתה לאחד את הטוב מפורטרן, קובול ואלגול 6 ונועדה להיות שפה למטרות כלליות ולשמש ליישומים מדעיים, הנדסיים ומסחריים ואף לתכנות מערכות והופיעו בה לראשונה בשפה אימפרטיבית מספר רב של טיפוסי נתונים פרימיטיביים, תכנות מקבילי, מצביע כטיפוס נתונים, יכולת לטפל בחריגות ובניפוי שגיאות. בשנת 1970, פותחה שפת פסקל שהושפעה בעיקר מאלגול, על ידי ניקלאוס וירת אף היא כשפת לימוד. לאחריה נוצרה שפת C שבה עיקרון היעילות הוא העיקרון המנחה, המאפשרת ניצול מרבי של יכולות המחשב בדומה לשפת סף, על ידי דניס ריצ'י בעת שעבד במעבדות בל. שפת עדה, שתמכה בתחילה באופן חלקי בתכנות מונחה עצמים פותחה בשנת 1983. שפה אימפרטיבית מאופיינת במשתנים, פקודות ומבני בקרה. דוגמה לתכנות אימפרטיבי בשפת Java: for (int i = 0, j = 9; i < 10; i++, j -= 3) { if (i == 3) { doSomething(); } else if (i == 2) { doSomethingElse(); } else { doSomethingDifferent(); } }
Serebro

Serebro (ברוסית: Серебро, בעברית: כסף) היא להקת בנות פופ רוסי בת שלוש זמרות. הלהקה הוקמה בשנת 2006 על ידי המפיק מקסים פדייב. שירים רבים בביצועה באנגלית וברוסית כיכבו תקופות ארוכות בראש מצעדי הלהיטים במספר מדינות, ובהן רוסיה, בריטניה, ארצות הברית, יפן ואיטליה. הלהקה זכתה במספר פרסים, ביניהם: הלהקה הטובה ביותר (2007, 2008), ההופעה הטובה ביותר (2007), האומנים שמכרו את מספר האלבומים הגדול ביותר (2007). ב-2007 התמודדה הלהקה בתחרות האירוויזיון עם השיר "Song #1" וזכתה במקום השלישי. ב-28 בנובמבר 2018 הודיעו בנות הלהקה שהן עוזבות את ההרכב בחודש פברואר 2019, ויהיה הרכב חדש ללהקה. ב-14 בפברואר 2019 הוכרזו שמות הבנות של הלהקה החדשה, בהרכב שכלל הופעה ראשונית. ב-30 באוקטובר 2019 החליט מקסים פדיב להקפיא את ההרכב. מרינה ליזורקינה (ברוסית: Марина Лизоркина), נולדה ב-9 ביולי 1983. חברה בשנים 2009–2016. פרשה בשביל קריירת אמנות משלה. ילנה טמניקובה (ברוסית: Елена Темникова), נולדה ב-18 באפריל 1985. חברה בשנים 2014–2016. פרשה בשביל קריירת סולו ועקב היריון. אנסטסיה קרפובה (ברוסית: Анастасия Карпова), נולדה ב-2 בנובמבר 1984. חברה בשנים 2009; 2014–2013. פרשה בשביל קריירת סולו. דריה שאשינה (ברוסית: Дарья Шашина), נולדה ב-1 בספטמבר 1990. חברה בשנים 2013–2016. פרשה בשל בעיות בריאותיות חמורות. פולינה פבורסקייה (ברוסית: Полина Фаворская), נולדה ב-21 בנובמבר 1991. חברה בשנים 2018–2014. פרשה בשביל תיירות וקריירת סולו. אולגה סריאבקינה (ברוסית: Ольга Серябкина), נולדה ב-12 באפריל 1985. חברה בשנים 2019–2006. פרשה בשביל קריירת סולו. קטיה קישוק (ברוסית: Катя Кищук), נולדה ב-13 בדצמבר 1993. חברה בשנים 2019–2016. פרשה עקב שינויים בהרכב. טטיאנה מורגונובה (ברוסית: Татьяна Моргунова), נולדה ב-25 בינואר 1998. חברה בשנים 2019–2018. פרשה עקב שינויים בהרכב. אירינה טיטובה (ברוסית: Ирина Титова), נולדה ב-22 בינואר 1997. חברה בשנים 2019. הועזבה על ידי המפיק. אליזבטה "ליזה" קורנילובה (ברוסית: Елизавета Корнилова), נולדה ב-22 ביוני 2000. חברה בשנים 2019. פרשה עקב שינויים בהרכב. מריאנה קוצ'רובה (ברוסית: Марианна Кочурова), נולדה ב-6 ביולי 1996. חברה בשנים 2019. פרשה עקב שינויים בהרכב. 2009: OpiumRoz 2012: Mama Lover 2016: сила трёх 2010: Izbrannoe 2019: Chico Loco 2019: RMXS - EP 2024: 11 מדיה וקבצים בנושא Serebro בוויקישיתוף Serebro, ברשת החברתית פייסבוק Serebro, ברשת החברתית אקס (טוויטר) Serebro, ברשת החברתית אינסטגרם Serebro, ברשת החברתית VK Serebro, סרטונים בערוץ היוטיוב Serebro, באתר אפל מיוזיק (באנגלית) Serebro, באתר ספוטיפיי Serebro, באתר סאונדקלאוד (באנגלית) Serebro, באתר Last.fm (באנגלית) Serebro, באתר AllMusic (באנגלית) Serebro, באתר MusicBrainz (באנגלית) Serebro, באתר דיזר Serebro, באתר Yandex.Music (ברוסית) Serebro, באתר Discogs (באנגלית) Serebro, באתר Songkick (באנגלית) Serebro, באתר Genius Serebro, באתר בילבורד (באנגלית) Serebro, באתר טיידל (באנגלית) אתר הלהקה (ברוסית)/(באנגלית)
הונדה CBR1100XX

הונדה CBR1100XX (נודע גם בכינוי Super Blackbird, בתרגום לעברית: סופר-שַחֲרוּר) הוא אופנוע ספורט מסדרת הונדה CBR שיוצר על ידי חברת הונדה משנת 1996 עד לשנת 2007. האופנוע פותח על מנת להתחרות עם קוואסקי נינג'ה ZX-11 כאופנוע בייצור סדרתי המהיר בעולם. הונדה הצליחה במשימה זו עם אופנוע שמהירותו המרבית 287.3 קמ"ש. שנתיים לאחר מכן, התואר עבר לסוזוקי GSX-1300R היאבוסה, שהגיע למהירות מרבית של 312 קמ"ש. הכינוי "ציפור שחורה" הוא על שם הלוקהיד SR-71, שגם כן החזיק בשיאי מהירות. באמצע שנות ה-90, הונדה הייתה נחושה לייצר את האופנוע בייצור סדרתי המהיר ביותר, ולהשתלט על כל ההשלכות השיווקיות הנלוות לכך, עובדה שהייתה שייכת באותה העת לקוואסקי נינג'ה ZX-11. הדבר גרם בסופו של דבר לפיתוחו וייצורו של ה-CBR1100XX סופר בלקבירד. בפברואר 1997, המגזין Sport Rider בחן את האופנוע והגיע איתו למהירות מקסימלית של 287.3 קמ"ש, בעוד ה-ZX-11 הצליח להגיע רק ל-281.6 קמ"ש. בכך הוא הוכתר לאופנוע המהיר ביותר בייצור סדרתי. בשנת 1999 סוזוקי GSX-1300R היאבוסה נישל אותו מהתואר הזה. הסוזוקי נרשם בגרסת המילניום של ספר השיאים של גינס כאופנוע המהיר ביותר בייצור סדרתי לאחר שהגיע למהירות מקסימלית של 312 קמ"ש. ייצור ה-CBR1100XX החל משנת 1996 והופסק בשנת 2007. ייבוא לארצות הברית הופסק כבר ב-2003, אבל מכירות באירופה המשיכו עד 2007. שינויים רבים הוכנסו בשנת 1999, כאשר הונדה עברה מקרבורטורים למערכת הזרקת דלק ממוחשבת (PGM). ב-2001 האופנוע קיבל לוח מחוונים LCD. מאז, רוב השינויים היו בצבע האופנוע, אולם הוכנסו גם שינויים באגזוז ובמערכת הדלק על מנת לעמוד בתקנים שהשתנו ולשפר את צריכת הדלק של האופנוע. מדיה וקבצים בנושא הונדה CBR1100XX בוויקישיתוף אתר האינטרנט הרשמי של הונדה CBR1100XX אתר האינטרנט הרשמי של הונדה CBR1100XX Guinness World Records 2000 Millennium Edition. Guinness World Records Ltd. 1999. p. 179. ISBN 0-85112-098-9.
נומאה

נוּמֶאַה (בצרפתית: Nouméa) היא עיר הבירה של הקולקטיב המיוחד הצרפתי של קלדוניה החדשה. העיר נמצאת בחצי אי בחלקו הדרומי של האי גרנד טר, האי המרכזי בקלדוניה החדשה. העיר היא גם בירתו של מחוז הדרום בקלדוניה החדשה. העיר היא אחת המתועשות בדרום האוקיינוס השקט. ההתיישבות הראשונה בסביבה הייתה של סוחר בריטי ב-1851. להוטים להכריז על שליטה בעיר, הצרפתים הקימו את ההתיישבות בשם פורט-דה-פרנס ב-1854 ושמה שונה לנומאה ב-1866. תחילה שימשה העיר כמושבת עונשין ובהמשך כמרכז לניצול הניקל והזהב שנחצבו בקרבת מקום. במהלך מלחמת העולם השנייה שימשה נומאה כמפקדת צבא ארצות הברית בדרום האוקיינוס השקט. נומאה נחשבת לעיר המערבית ביותר מבין הערים שבאיי האוקיינוס השקט. למרות שבעיר יש יותר ימי שמש מרוב איי האוקיינוס השקט, וכמה חופים לא רחוק ממרכז העיר, נומאה אינה יעד תיירות מרכזי. הדבר נובע בין היתר מיוקר המחיה הגבוה והמחסור בשירותי טיסות זולים מיעדים מרכזיים באזור. נומאה נמצאת בחצי אי הררי בקצה הדרומי של האי גרנד טר, שנמצא בדרום-מערב האוקיינוס השקט נומאה נמצאת באזור של אקלים טרופי, עם קיץ חם וחורף חמים. נמל התעופה נומאה מז'נטה, הנמצא בתוך העיר, משרת בעיקר טיסות פנים. נמל התעופה הבינלאומי לה טונטוטה ממוקם כ-50 ק"מ מהעיר. מסילת הרכבת היחידה שהייתה קיימת בקלדוניה החדשה, בין נומאה לעיר פָּאִיטָה, נסגרה ב-1940. בעיר ממוקמת אוניברסיטת קלדוניה החדשה. תחילה הייתה האוניברסיטה אחד משני המרכזים, ביחד עם אחד בפולינזיה הצרפתית, של האוניברסיטה הצרפתית באוקיינוס השקט שהוקמה ב-1987. אולם ב-1997 הוחלט לפצל את שני המרכזים וכך נוצרו אוניברסיטת קלדוניה החדשה ואוניברסיטת פולינזיה הצרפתית. צרפת ניס, צרפת אוסטרליה גולד קוסט, קווינסלנד, אוסטרליה מדיה וקבצים בנושא נומאה בוויקישיתוף אתר האינטרנט הרשמי של נומאה נומאה, באתר אנציקלופדיה בריטניקה (באנגלית) אתר Hong Kong Observatory (הקישור אינו פעיל, 10 במרץ 2019) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Enola Gay (שיר)

Enola Gay (בעברית: אנולה גיי) הוא שיר אנטי-מלחמתי של להקת OMD ‏(Orchestral Manoeuvres in the Dark) שיצא לאור ב-1980. השיר זכה לתואר זהב בבריטניה ואיטליה. השיר, שנכתב על ידי חבר הלהקה, אנדי מק'קלסקי, מתייחס להפצצה האטומית על הירושימה ב-6 באוגוסט 1945, ובאופן ישיר לשלושה מרכיבים במתקפה: שמו של מפציץ הבואינג B-29 סופרפורטרס שהטיל את הפצצה, "אנולה גיי" (שנקרא על שם אנולה גיי טיבטס, אמו של הטייס קולונל פול טיבטס), הפצצה האטומית שכונתה "ילד קטן" ו-"8:15", שעת הטלת הפצצה על הירושימה. השיר יצא כסינגל היחיד מאלבומה של הלהקה משנת 1980, "Organisation". כבשירים אחרים של ההרכב לא כולל השיר פזמון מילולי אלא מנגינה בלבד. סימני זיהויו הבולטים הם נגינת הסינתיסייזר ומילותיו השנויות במחלוקת. מאזינים רבים לא זיהו את האזכור להתקפה על הירושימה, וסברו בטעות כי מדובר בהודאה סמויה של ההרכב בנטיות המיניות של חבריו. אף על פי כן זכה השיר להצלחה רבה, עת מכר למעלה מחמישה מיליון עותקים ברחבי העולם ודורג בפסגת מצעדי המוזיקה בצרפת, איטליה ופורטוגל. בבריטניה דורג השיר בתחילה רק במקום ה-35 במצעד הסינגלים הבריטי, אך בחלוף שלושה שבועות דורג במקום ה-8, ובכך היה ללהיטה הראשון של הלהקה בעשירייה הפותחת של המצעד. ברבות השנים זכה השיר למספר גרסאות כיסוי ורמיקסים, בין היתר של דייוויד גטה, יואכים גראד (אנ') וסאש![דרוש מקור]. כמו כן, הופיע השיר בסרט ואלס עם באשיר. מידע על היצירה "Enola Gay" באתר מיוזיק בריינז מידע על הסינגל "Enola Gay" באתר מיוזיק בריינז מידע על היצירה "Enola Gay" באתר Discogs מילות השיר "Enola Gay" באתר Genius סרטון השיר "Enola Gay" באתר יוטיוב מידע על הרצועה "Enola Gay" באתר ספוטיפיי Lloyd, Jack (28 בפברואר 1982). "Pop/Rock". The Philadelphia Inquirer. p. 142 (10-I). {{cite news}}: (עזרה) West, Mike (1982). Orchestral Manoeuvres in the Dark. Omnibus Press. p. 34. ISBN 0-7119-0149-X. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סינגפור (פירושונים)

האם התכוונתם ל... גאוגרפיה: סינגפור – עיר-מדינה בדרום מזרח אסיה ששוכנת בסמוך לקצה הדרומי של חצי האי המלאי סינגפור (אי) – האי הראשי של סינגפור שמהווה את חלק הארי משטחה. במלאית: Pulau Ujong סינגפור (נהר) – נהר (למעשה תעלה) העובר דרך אזור המרכז של סינגפור ונשפך למצר סינגפור דולר סינגפורי – המטבע הרשמי של סינגפור מאז 1967, למטבע זה השיא העולמי של שווי שטר כסף, שטר בסך 10,000 דולר סינגפורי SGD הוא השטר הסחיר בעל הערך הרב ביותר כיום שוויו עומד על כ-8,100$. מצר סינגפור – מצר ים המחבר בין מצר מלאקה ממערב לבין ים סין הדרומי ממזרח נמל סינגפור – הנמל המסחרי השני העמוס ביותר בעולם אחרי נמל שאנגחאי על פי מדד מעמס האניות העוברות בו אחר: סינגפור (סרט, 1947) – סרט רומנטי אמריקני משנת 1947 בכיכובה של אווה גרדנר סינגפור סלינג – קוקטייל סינגפורה – חתול הבית מגזע קצרי פרווה
עוגת שכבות

עוגת שכבות היא עוגה המורכבת מיריעות של עוגה הערומות זו על גבי זו, וביניהם זיגוג או סוג אחר של מילוי כגון ריבה. מתכונים רבים של עוגות ניתן לשנות להכנת עוגת שכבות; לרוב הופכים עוגות ספוג וחמאה לעוגת שכבות. לעיתים העוגה מכוסה בציפוי כלשהו ולעיתים לא מצפים את דפנות העוגה וכך ניתן לראות את המילוי ואת מספר השכבות עוד לפני הפריסה. באמצע המאה ה-19, ספר הבישול של המחברת האמריקאית מריה פרלואה, שפורסם בבוסטון בשנת 1872, הכיל את אחד ממתכוני עוגות השכבה הראשונה. מתכון לפני כן נוסף לעוגת שכבות פורסם ב"ספר הבישול האוניברסלי החדש של קאסל" בלונדון בשנת 1894. בין העוגות הפופולריות שהן עוגות שכבות ניתן למנות את עוגת השוקולד הגרמנית ועוגת היער השחור. עוגת חתונה היא לרוב עוגת שכבות מצופה. צורה ישנה יותר של עוגת השכבות נפוצה במזרח ובדרום אירופה. באוקראינה וברוסיה, אנשים עדיין אופים עוגות אלו בצורה המסורתית והישנה. בלילת העוגה נאפית במחבת בשכבות דקות, כל אחת בעובי של כסנטימטר. שכבות אלו מצופות לאחר מכן בשכבה דקה של קצפת או ריבה ונערמות עד לגובה של 7 או 8 שכבות. ערימה זו, שהיא בגובה של עוגת שכבות מערבית, מצופה על מנת שלא יהיה אפשר לראות את המבנה שלה. פרק זה טעון שכתוב. אנא תרמו לוויקיפדיה ועזרו לשכתב אותו. עוגת שכבות תמיד מוגשת לאנשים רבים, ולכן היא גדולה יותר מקאפקייק, פטיפור או מנות אחרות שמיועדות לאדם יחיד. עוגת שכבות נפוצות שנאפית בתבניות עוגה עגולות בקוטר של כ-22 ס"מ, מספיקה לכ-16 סועדים. בניגוד לעוגת רולדה או עוגה וייטנאמית, עוגת שכבות מורכבת ממספר שכבות שונות של עוגה. עוגה שטוחה יותר, ניתן להפוך לעוגת שכבות אם חותכים אותה לחלקים ומחברים אותם מחדש בעזרת מילוי או ציפוי. עוגת צפרדע מדיה וקבצים בנושא עוגת שכבות בוויקישיתוף Kotschevar, Lendal Henry (1974). Standards, Principles, and Techniques in Quantity Food Production (באנגלית). Cahners Books. p. 521. ISBN 978-0-8436-0583-9. 9" – 2 layer cake. Yield: 16 servings The America's Test Kitchen Cooking School Cookbook: Everything You Need to Know to Become a Great Cook (באנגלית). America's Test Kitchen. 2013-10-15. p. 636. ISBN 978-1-936493-52-4. You can also convert a sheet cake recipe into a layer cake....bake the sheet cake as directed and then make a squared-off layer cake. Cut the cooled sheet cake in half crosswise to yield two layers...
דורותי דנדרידג'

דורותי ג'ין דנדרידג' (באנגלית: Dorothy Jean Dandridge;‏ 18 ביוני 1922 - 8 בספטמבר 1965) הייתה שחקנית קולנוע וזמרת אמריקאית. דנדרידג' היא השחקנית האפרו אמריקאית הראשונה בהיסטוריה שהייתה מועמדת לפרס אוסקר לשחקנית הטובה ביותר בשנת 1954 על הופעתה בסרט "כרמן ג'ונס". דנדרידג' נולדה בקליבלנד אוהיו, הייתה בתם של השחקנית רובי דנדרידג' ושל איש הדת סיריל דנדרידג'. הורייה נפרדו זמן קצר לאחר שנולדה. דנדרידג' ואחותה ויויאן גדלו עם אמן, והשלושה הקימו את צוות הבידור "האחיות דנדרידג'". דנדרידג' החלה את דרכה כשחקנית בשנות ה-30 של המאה ה-20 והשתתפה במספר הפקות במסגרת סדרת הסרטים הקומיים של "הכנופיה שלנו". בשנות ה-40 רקדה ושרה בסרט "Sun Valley Serenade" ושיחקה בסרטים "הליידי מלואיזיאנה" ו"שינוי לב". דנדרידג' התגלתה לראשונה בתפקיד ראשי בשנת 1953 בהפקה האפרו-אמריקאית הצנועה "Bright Road". הסרט לא זכה להצלחה מרובה, אך חשף לראשונה את דנדרידג' לקהל הרחב. בשנת 1954 הייתה דנדרידג' לשחקנית הראשונה ממוצא אפרו-אמריקאי אשר מועמדת לפרס אוסקר לשחקנית הטובה ביותר על הופעתה בתפקיד מקפלת המצנחים כרמן ג'ונס בדרמה המוזיקלית של אוטו פרמינגר "כרמן ג'ונס". לאחר מכן שיחקה בדרמה של רוברט רוסן - "אי בשמש" בתור פקידת הקבלה מרגו סיטון. דנדרידג' שיתפה פעולה עם פרמינגר גם לקראת בסוף שנות ה-50 בדרמה המוזיקלית הקלאסית "פורגי ובס" בתפקיד בס המכורה לסמים עליו הייתה מועמדת לפרס גלובוס זהב שני. בסרט היא שיחקה לצידו של סידני פואטייה. דנדרידג' הייתה נשואה במשך תשע שנים לרקדן הרולד ניקולס, ממנו הביאה לעולם את בנה היחיד שנולד עם פגיעה מוחית. בעלה השני היה ג'ק דניסון, ממנו התגרשה אחרי 3 שנים. לאחר גירושיה השניים התמכרה דנדרידג' לאלכוהול וסבלה מדיכאון קשה עקב מצבה הכלכלי שהלך והדרדר. דנדרידג' נמצאה מתה ב-18 בפברואר 1965 על ידי המנהל שלה ארל מיילס. בניתוח שלאחר המוות נמצא שדנדרידג' מתה ממנת יתר כתוצאה משימוש בתרופות נוגדות דיכאון. בת 42 הייתה במותה. גופתה של דנדרידג' נשרפה ואפרה הוטמן ב"פארק הזיכרון פורסט לאן" שבעיר גלנדייל, קליפורניה. על פועלה כשחקנית זכתה לכוכב בשדרת הכוכבים של הוליווד. בשנת 2002 זכתה השחקנית האלי ברי בפרס האוסקר על הסרט "מונסטר בול" והייתה לשחקנית האפרו-אמריקאית הראשונה שזוכה באוסקר כשחקנית ראשית. ברי הנרגשת הקדישה את הפרס לדורותי דנדרידג'. מדיה וקבצים בנושא דורותי דנדרידג' בוויקישיתוף דורותי דנדרידג', במסד הנתונים הקולנועיים IMDb (באנגלית) דורותי דנדרידג', באתר AllMovie (באנגלית) דורותי דנדרידג', במסד הנתונים הקולנועיים KinoPoisk (ברוסית) דורותי דנדרידג', באתר AllMusic (באנגלית) דורותי דנדרידג', באתר MusicBrainz (באנגלית) דורותי דנדרידג', באתר Yandex.Music (ברוסית) דורותי דנדרידג', באתר Discogs (באנגלית) דורותי דנדרידג', באתר Genius דורותי דנדרידג', באתר "Find a Grave" (באנגלית) דורותי דנדרידג', באתר אנציקלופדיה בריטניקה (באנגלית)
בנא

בנא הוא סרט קולנוע ישראלי בבימויו של ניב קליינר. הצגת הבכורה של הסרט התקיימה בפסטיבל הסרטים הבינלאומי בטורונטו, בספטמבר 2009. הצגת הבכורה שלו בישראל הייתה במסגרת פסטיבל הסרטים הבינלאומי חיפה מספר 25, באוקטובר 2009. "בנא" השתתף גם בפסטיבל הקולנוע הבינלאומי בקרלובי וארי, צ'כיה, ביוני 2010, במסגרת "Another View" המציגה סרטים בעלי אלמנטים צורניים או תוכניים ניסיוניים. עמוס (שמואל וילוז'ני) הוא אלמן שמגדל לבדו בדירה קטנה את בנו המפגר יוריק (מיכאל מושונוב), שהוא גאון מוזיקלי. עמוס מפחד לשלוח את בנו למוסד סגור, בו מתעללים בו ויוריק גדל לבד, ללא חברים. עיסוקו של עמוס הוא פינוי בכפייה של אנשים לבתי חולים לחולי נפש. יום אחד עמוס מנסה לפנות מביתו אדם שמנסה להצית עצמו, בביתו של האיש הוא פוגש את בנא (רייצ'ל סנטילאן), עובדת זרה תאילנדית, ומציע לה להתאכסן בביתו. בין עמוס, יוריק ובנא מתרחשת מערכת יחסים שתחילתה בידידות שהולכת ומתהדקת בין בנא לאב ובנו. עמוס מנסה לסייע לבנא לאתר את בעלה פייסאן (ריוג'י שירקוובה), בתחילה במטע בננות בגליל ובהמשך בבית הסוהר, שם הוא מוצא אותו. יוריק מאוהב בבנא ויום אחד כשעמוס בעבודה הוא אונס אותה. כשעמוס מגלה זאת הוא כועס מאוד על יוריק וכולא אותו בחדרו. עיצוב אמנותי - לי לוי ליהוק - עמית ברלוביץ עיצוב תלבושות - אורי גלעדי איפור - דנה גוראה הסרט המלא לצפייה בתשלום באתר ארכיון ישראלי לסרטים - סינמטק ירושלים "בנא", במסד הנתונים הקולנועיים IMDb (באנגלית) "בנא", באתר AllMovie (באנגלית) "בנא", באתר Rotten Tomatoes (באנגלית) "בנא", באתר ספר הקולנוע הישראלי "בנא", באתר אידיבי "בנא", במסד הנתונים הקולנועיים KinoPoisk (ברוסית) "בנא", במיזם "אישים" לתיעוד היצירה הישראלית הסרט המלא לצפייה ישירה, באתר וואלה! VOD על הסרט, באתר nrg הסרט בנא, באתר חברת טרנספקס רומי מיקולינסקי‏, טורונטו, אבל לפנייך, באתר וואלה, 20 בספטמבר 2009 דני סגל, פרו בנא, באתר נענע10, 4 באוקטובר 2010 מרט פרחומובסקי‏, בנא כיסאות: על הסרט "בנא", באתר וואלה, 5 באוקטובר 2010 שמוליק דובדבני, הבֶּנָא טוב, באתר ynet, 11 באוקטובר 2010
מיסטר פורטר

דינאון פורטר (באנגלית: Denaun Porter; נולד ב-7 בדצמבר 1974), הידוע תחת שמות הבמה מיסטר פורטר (Mr. Porter) וקון ארטיס (Kon Artis), הוא ראפר ומפיק אמריקאי. פורטר היה חבר בהרכב ההיפ הופ D12, אך הוא החליט לעזוב את ההרכב כדי להתמקד בקריירת הסולו שלו. פורטר הפיק שירים לאומנים ידועים, כמו: אמינם, 50 סנט, באסטה ריימס וסנופ דוג. כמו כן, הוא הפיק שני שירים להרכב ההיפ הופ Slaughterhouse. דינאון פורטר נולד בצפון קרוליינה, עבר עם משפחתו למיסיסיפי ואחר כך לדטרויט כשהיה בן 10. אביו, צ'ארלס, הוא זמר גוספל ואמו היא סופרת. פורטר החל את הקריירה שלו עם D12 באמצע שנות ה-90. הוא קיבל השראה לראפ ולהפיק לאחר ששמע את השיר של A Tribe Called Quest, "Bonita Applebum". .לאורך קריירת הסולו שלו, הוא הפיק והופיע וקולית כראפר וזמר. פורטר חתום בלייבל של אמינם Shady Records כמפיק ועבד עם אמנים רבים. מר פורטר מופיע כיום בעיקר כאיש הייפ בהופעות החיות של אמינם, המחליף את חברו Proof שנפטר ב-2006. ב-2011 פורטר הפיק את האלבום "Hell: The Sequel" של ההרכב Bad Meets Evil (הכולל את הראפרים: רויס דה 5'9" ואמינם). ב-2 באפריל 2012, פורטר הודיע רשמית שהוא עזב את D12. הוא הצהיר שהוא רוצה להתמקד בלהיות אמן סולו ומפיק, אך הבהיר כי אין לו שום איבה כלפי חברי הקבוצה האחרים. שנתיים לאחר מכן, בסוף 2014, הוא הצטרף מחדש ל-D12. 2001 - Devil's Night (עם D12) 2004 - D12 World (עם D12) The Devil's Night Mixtape- 2015 Porter Chops Glasper (stylized as pOrTeR cHoPs gLaSpEr) - 2013 The Great Depression A.P. - 2018 Letter 2 Sydney - 2019 Stuff in My Backpack (stylized as sTuFf In My BaCkPaCk) - 2015 Connect - 2016 While You Wait -2019 אתר האינטרנט הרשמי של מיסטר פורטר מיסטר פורטר, ברשת החברתית פייסבוק מיסטר פורטר, ברשת החברתית אקס (טוויטר) מיסטר פורטר, ברשת החברתית אינסטגרם מיסטר פורטר, סרטונים בערוץ היוטיוב מיסטר פורטר, במסד הנתונים הקולנועיים IMDb (באנגלית) מיסטר פורטר, באתר ספוטיפיי מיסטר פורטר, באתר סאונדקלאוד (באנגלית) מיסטר פורטר, באתר Last.fm (באנגלית) מיסטר פורטר, באתר AllMusic (באנגלית) מיסטר פורטר, באתר MusicBrainz (באנגלית) מיסטר פורטר, באתר Yandex.Music (ברוסית) מיסטר פורטר, באתר Discogs (באנגלית) מיסטר פורטר, באתר Songkick (באנגלית) מיסטר פורטר, באתר Genius מיסטר פורטר, באתר בנדקמפ אור ברנע, מיסטר פורטר בשבילכם, באתר ynet, 5 ביוני 2011 Mr. Porter Leaves D12, Shifts Focus To Solo Debut